  "ఎవరు కావాలి" సెక్యూరిటీ గార్డులు అలవాటుగా ప్రశ్నించారు.
 
 "ఎవరు కావాలని అడుగుతావ్ బే" ఆ నలుగురు వ్యక్తుల్లోని ఒకడు సెక్యూరిటీ గార్డును కొట్టాడు. వెనకనుంచి వచ్చిన మరో ఇద్దరు సెక్యూరిటీ గార్డులు నలుగురు వ్యక్తులమీద కలియబడడంతో మాటా మాటా పెరిగి ఒకరి జుత్తు ఒకరు పట్టుకున్న సమయంలో__
 
 మరో ముగ్గురు వ్యక్తులు వ్యాన్ లోంచి దిగి లోనికి పరుగెత్తారు.
 
 గేటుదగ్గర ఏదో గొడవ జరుగుతోందని తన రూమ్ లోంచి బయటికొచ్చిన మయూష-
 
 రెండు చేతుల్నీ ఇద్దరు పట్టుకొన్నారు. మూడోవాడు ఆమె నోరు మూయడానికి ప్రయత్నించడం, ముగ్గురూ ఆమెను పట్టుకుని పరుగెత్తుకొచ్చి గేటుదాటి వ్యాన్ లో పడేయడం.
 
 వ్యాన్ అక్కడనుంచి అదృశ్యం కావడం అంతా క్షణాల్లో జరిగిపోయింది.
 
 అప్పటివరకూ సెక్యూరిటీ గార్డులతో కుస్తీలు పడుతున్న వ్యక్తులుకూడా మాయమైపోయారు.
 
 ఈ గొడవ జరుగుతున్న సమయంతో నవనీత్ బాత్ రూమ్ లో వున్నాడు.
 
 బయటికొచ్చిన తర్వాత సెక్యూరిటీగార్డులు చెప్పింది విని నివ్వెరపోయాడతను.
 
 ఏమాత్రం ఆలస్యం చేయకుండా తన వెహికల్ వేపు దూసుకుపోయాడతను.
 
  * * * *
 
 హాస్పిటల్ ఇరవై అడుగుల దూరంలో వుందనగా వ్యాన్ స్లో చేశాడు డ్రయివర్. డ్రయివర్ పక్కన కూర్చున్న వ్యక్తులు హాస్పిటల్ ముందు చేతుల్లో ప్లేకార్ద్సుతో, బ్యానర్లతో వున్న వ్యక్తుల్ని చూసి ఆశ్చర్యపోయి ఒకరిమొహాలొకరు చూసుకున్నారు.
 
 దాదాపు మూడువందలమంది స్త్రీలు హాస్పిటల్ గేటుకి అడ్డంగా నిలబడ్డారు. వాళ్ళ చేతుల్లో వున్న ప్లేకార్ద్సుమీద__
 
 "ఆధునిక యుగంలో కన్యత్వ పరీక్షలా? సిగ్గుచేటు...."
 
 "అబలల్ని అవమానిస్తే తాట వలిచేస్తాం."
 
 "కన్యత్వ పరీక్షల పేరుతో దిగజారుతున్న ఆరోగ్యమంత్రీ గద్దె దిగు....."
 
 "కన్యత్వ పరీక్ష చేయడానికి సిద్దమైన డాక్టర్ ని సస్పెండ్ చేయాలి....."
 
 నినాదాలు మిన్నంటు తున్నాయి.
 
 అంతా రహస్యంగా జరుగుతుందనుకున్న డి.సి.పి. వెల వెల బోయాడు. అక్కడకు కొంచెం దూరంలో వున్న అంబాసిడర్ కారులో కూర్చున్నాడతను.
 
 "వీళ్ళంతా మీ ఫ్యాక్టరీ లేడీసా...." పక్కనే వున్న భుజంగపతిని అడిగాడు.
 
 "సగం మంది ఫ్యాక్టరీ వాళ్ళలాగే వున్నారు. మిగతా సగం మంది ఫెమినిస్టులట. ఆ బోర్డుల్ని ఒకసారి చదవండి....." చిరాగ్గా అన్నాడు భుజంగపతి.
 
 "వీళ్ళందరూ ఇక్కడికెలా వచ్చారు. వీళ్ళందర్నీ యిక్కడకు ఎవరు మొబలైజ్ చేసారు? అంతా సీక్రెట్ గా చేస్తానని చెప్పారు.....ఏంటీ యిలా చేసారు?....." భుజంగపతి మీద విరుచుకు పడ్డాడు డి.సి.పి.
 
 "అదే నా కర్ధంకావడం లేదు" వెల వెలబోతూ అన్నాడు భుజంగపతి.
 
 "ఈ కన్యత్వ పరీక్షకు, ఆరోగ్యమంత్రికీ ముడిపెట్టారు. యాజ్ ఎర్లీ యాజ్.....ఈ ప్రాబ్లమ్ ని సాల్వ్ చేయకపోతే, నా పీకకు చుట్టుకుంటుంది....."
 
 సరిగ్గా అదే సమయంలో-
 
 వ్యాన్ లో వున్న మయూష, పక్కనున్న వ్యక్తుల్ని తోసేసి గభాలున కిందకు ఉరికి-
 
 ఆ స్త్రీల గుమ్పువేపు పరుగెత్తింది.
 
 ఆర్గనైజర్స్ మయూషను కిడ్నాప్ చేసి తీసుకొచ్చారని తెలుసు కోవడంతో-
 
 అందరూ ఒక్కుమ్మడిగా హాస్పిటల్ మీద రాళ్ళు రువ్వడం ప్రారంభించారు.
 
 ఏం చేస్తే ఏమౌతుందోనని పోలీసులు, అధికారుల ఆర్డర్స్ కోసం ఎదురు చూస్తున్న సమయంలో-
 
 సబ్ ఇన్ స్పెక్టర్, డి.సి.పి దగ్గరకు పరిగెత్తి-
 
 "పరిస్థితి చేజారిపోయే ప్రమాదం వుంది సార్.....లాటీచార్జి చేయమంటారా?" అడిగాడు.
 
 "లాటీచార్జీ వాళ్ళని కాదు నన్ను చెయ్యి.....ఈయన్ని తీసికెళ్ళి, నాలుగు ఉతకండి....." భుజంగపతి వేపు చూస్తూ కోపంగా అన్నాడు.
 
 పది నిమిషాలయ్యాక-
 
 హాస్పిటల్ సూపరింటెండెంట్ బయటికొచ్చి-
 
 తనకు తెల్సి తమ హాస్పిటల్లో ఎవరికీ కన్యత్వ పరీక్షలు చేయాలని నిర్ణయించలేదని, ఈ సంఘటనకు కారకురాలయిన లేడీ డాక్టర్ ని సస్పెండ్ చేస్తున్నానని ప్రకటించడంతో ఉద్యమకారులు శాంతించారు.
 
 సరిగ్గా అదే సమయంలో నవనీత్ అక్కడికి రావడం, మారుతీ వ్యానులోని వ్యక్తుల్ని గుర్తుపట్టడం, తనని కిడ్నాప్ చేసినది వాళ్ళేనని మయూష కూడా చెప్పడంతో నవనీత్, ఆడవాళ్ళు కలసి ఆ రౌడీలకు దేహశుద్ది చేసారు.
 
 ఆ రౌడీల్ని ఎస్. ఐ. అరెస్టుచేసి, డి.సి.పి దగ్గరకు తీసుకొచ్చాడు.
 
 పరిస్థితి అలా ఎదురు తిరుగుతుందని, రౌడీల్ని పోలీసులు అరెస్ట్ చేసే పరిస్థితి ఏర్పడుతుందని ఊహించని భుజంగపతి-
 
 "నాకర్జంటు పనుంది వస్తాను మరి" అని డి.సి.పి. తో చెప్పి, అక్కడ నుంచి జారుకొనే ప్రయత్నంలో వుండగా అక్కడకొచ్చిన నవనీత్-
 
 "ఏం పతీ.....కిడ్నాప్ కార్యక్రమం యిలా దుఃఖాంతమైందని బాధగా వుందా...." అని సూటిగా అడిగేసరికి భుజంగపతి బిక్కచచ్చి పోయాడు.
 
 "ఏం నవనీత్....ఒళ్ళు పొగరెక్కిందా-మర్యాదగా మాట్లాడు ఉగ్రుడైపోయాడు భుజంగపతి.
 
 "నీతో మర్యాదేమిటి? ఈ మర్డర్స్ వెనక ఎవరి పధకముందో - ఈ కిడ్నాప్ వెనక అసలు కీలకమేంటో .....అతి త్వరలో సాక్ష్యాలతో నిరూపించకపోతే నా పేరు నవనీతే కాదు....."
 
 డి.సి.పి. ఎదుట నవనీత్ అలా చాలెంజ్ చేసేసరికి, తల కొట్టేసి నట్టయింది భుజంగపతికి.
 
 అతని కాలర్ పట్టుకుని పక్కకులాగి-
 
 "చూడు కన్నా__ఈ భుజంగపతితో పెట్టుకోకు. కేరాఫ్ ఎడ్రస్ వుండదు. నీ ఆటలు ఇంకా ఎన్నాళ్ళో సాగవు గుర్తుంచుకో..... ఈ భుజంగపతితో ఢీ కొనడం అంటే మయూషతో చాటు మాటు సరసాలు కాదు....."
 
 సరిగ్గా అదే సమయంలో అక్కడ కొచ్చింది మయూష.
 
 "చాటుమాటుగా కాదు......పబ్లిగ్గానే సరసం చేస్తా నువ్వేం చేస్తావో చూస్తా" సవాల్ చేశాడు నవనీత్.
 
 "ఒరేయ్ నవనీత్.....నువ్వే మగాడివయితే ఇప్పుడు యిక్కడ ఈ క్షణంలో మయూష మీద చెయ్యి వెయ్యి చూస్తాను" ప్రతి సవాల్ విసిరాడు భుజంగపతి.
  "evaru kavali" security gaardulu alavaatugaa prasninchaaru.
 
 "evaru kaavaalani adugutav bee" aa naluguru vyaktulloni okadu security gaardunu kottaadu. venakanunchi vachina maro iddaru security gaardulu naluguru vyaktulameeda kaliyabadadamtho mata mata perigi okari juttu okaru pattukunna samayamlo__
 
 maro mugguru vyaktulu vyaan lonchi digi loniki parugettaaru.
 
 getudaggara edho godava jarugutondani tana room lonchi bayatikochina mayusha-
 
 rendu chetulnee iddaru pattukonnaru. moodovaadu aame noru mooyadaaniki prayatninchadam, mugguru aamenu pattukuni parugettukochi getudati vyaan loo padeyadam.
 
 vyaan akkadanunchi adrushyam kaavadam antaa kshanaallo jarigipoyindi.
 
 appativarakuu security gaardulatho kusteelu padutunna vyaktulukuda mayamaipoyaru.
 
 ee godava jarugutunna samayamtho navaneet bath room loo vunnadu.
 
 bayatikochina tarvaata securitygataardulu cheppindi vini nivverapoyaadatanu.
 
 ematram aalasyam cheyakunda tana vehikal vepu doosukupoyaadatanu.
 
  * * * *
 
 haspital iravai adugula dooramlo vundanagaa vyaan slo cheshaadu driever. driever pakkana kuurchunna vyaktulu haspital mundu chetullo plekaardsuto, byaanarlatho vunna vyaktulni chusi aascharyapoyi okarimohaalokaru chusukunnaru.
 
 daadaapu mooduvandalamandi streelu haspital getuki addamgaa nilabaddaaru. vaalla chetullo vunna plekaardsumeeda__
 
 "aadhunika yugamlo kanyatva pareekshalaa? sigguchetu...."
 
 "abalalni avamaaniste taata valichestam."
 
 "kanyatva pareekshala paerutho digajaarutunna aarogyamantri gadde digu....."
 
 "kanyatva pareeksha cheyadaaniki siddamaina dactor ni suspend cheyali....."
 
 ninaadaalu minnantu tunnayi.
 
 antaa rahasyamgaa jarugutundanukunna di.si.pi. vela vela boyadu. akkadaku konchem dooramlo vunna ambasider kaarulo kuurchunnaadatanu.
 
 "veellantaa mee factory ladisa...." pakkane vunna bhujangapatini adigaadu.
 
 "sagam mandi factory vaallalaage vunnaru. migata sagam mandi pheministulata. aa bordulni okasari chadavandi....." chiragga annadu bhujangapati.
 
 "veellandaruu ikkadikela vachaaru. veellandarnee yikkadaku evaru mobaliz chesaru? antaa seakret gaa chestaanani cheppaaru.....anty yila chesaru?....." bhujangapati meeda viruchuku paddaadu di.si.pi.
 
 "adhe naa kardhamkaavadam ledu" vela velabothu annadu bhujangapati.
 
 "ee kanyatva pareekshaku, aarogyamantriki mudipettaaru. yaj erley yaj.....ee problam ni salve cheyakapothe, naa peekaku chuttukuntundi....."
 
 sarigga adhe samayamlo-
 
 vyaan loo vunna mayusha, pakkanunna vyaktulni tosesi gabhaluna kindaku uriki-
 
 aa streela gumpuvepu parugettindi.
 
 arganisers mayushanu kidnap chesi teesukochaarani telusu kovadamtho-
 
 andaruu okkummadigaa haspital meeda raallu ruvvadam praarambhinchaaru.
 
 yem cheste emoutundonani poliisulu, adhikaarula arders kosam eduru chustunna samayamlo-
 
 sab in spector, di.si.pi daggaraku parigetti-
 
 "paristhiti chejaripoye pramaadam vundi sar.....laticharji cheyamantara?" adigaadu.
 
 "laticharji vaallani kaadu nannu cheyyi.....eeyanni teesikelli, naalugu utakandi....." bhujangapati vepu chustuu kopanga annadu.
 
 padi nimishalayyaka-
 
 haspital superintendent bayatikochi-
 
 tanaku telsi tama haspitallo evariki kanyatva pareekshalu cheyalani nirnayinchaledani, ee sanghatanaku kaarakuraalayina lady dactor ni suspend chestunnanani prakatinchadamtho udyamakaarulu saantinchaaru.
 
 sarigga adhe samayamlo navaneet akkadiki ravadam, maarutii vyaanulooni vyaktulni gurthupattadam, tanani kidnap chesinadi vallenani mayusha kuudaa cheppadamtho navaneet, aadavaallu kalasi aa roudiilaku dehashuddi chesaru.
 
 aa roudiilni es. ai. arestuchesi, di.si.pi daggaraku teesukochaadu.
 
 paristhiti alaa eduru tirugutundani, roudiilni poliisulu arest chese paristhiti erpadutundani oohinchani bhujangapati-
 
 "nakarjantu panundi vastaanu mari" ani di.si.pi. thoo cheppi, akkada nunchi jarukone prayatnamlo vundagaa akkadakochina navaneet-
 
 "yem pathee.....kidnap kaaryakramam yila dukkhantamaindani badhaga vunda...." ani suutigaa adigesariki bhujangapati bikkachacchi poyadu.
 
 "yem navaneet....ollu pogarekkinda-maryaadagaa matladu ugrudaipoyaadu bhujangapati.
 
 "neetho maryademiti? ee marders venaka evari padhakamundo - ee kidnap venaka asalu keelakamento .....athi twaralo saakshyaalato niroopinchakapothe naa paeru navaneethe kaadu....."
 
 di.si.pi. eduta navaneet alaa challenj chesesariki, tala kottesi nattayindi bhujangapatiki.
 
 athani kalar pattukuni pakkakulaagi-
 
 "chudu kanna__ee bhujangapatito pettukoku. caraf edrus vundadu. nee aatalu inka ennaallo saagavu gurtunchuko..... ee bhujangapatito dhee konadam ante mayushatho chaatu maatu sarasalu kaadu....."
 
 sarigga adhe samayamlo akkada kochindi mayusha.
 
 "chaatumaatugaa kaadu......pabliggaane sarasam chesta nuvvem chestavo chusta" sawal cheshaadu navaneet.
 
 "orey navaneet.....nuvve magaadivayithe ippudu yikkada ee kshanamlo mayusha meeda cheyyi veyyi chustaanu" prati sawal visiraadu bhujangapati.